open-index/open-wikipedia-markdown huggingface dataset:
עמלץ ארך-סנפיר

**עמלץ ארך-סנפיר** (שם מדעי: *Isurus paucus*) הוא מין של כריש ממשפחת העמלציים. הוא קרובו לסוג של העמלץ הכחול המוכר יותר.

מין כריש זה חי באוקיינוס הפתוח ויכול לצלול עד לעומק 200 מטר. הוא פחות נפוץ מקרובו וגם פחות מהיר ממנו. ישנו דמיון רב ביניהם וההבדל העיקרי הוא באורך סנפיריו ובצבעו הכהה יותר. הוא מצוי בסכנת הכחדה.

מין זה גדול יותר מהעמלץ הכחול והוא המין הגדול ביותר במשפחתו לאחר העמלץ הלבן הקטלני. אורכו יכול להגיע ל- ומשקלו עד ל- כאשר הפרט הגדול ביותר שקל 200 ק"ג. הנקבות גדולות יותר מהזכרים. לכריש חוטם מחודד ושיניים חדות ומעוקלות המזכירות את שיני העמלץ הלבן.

הכריש מצוי סביב האוקיינוסים הטרופיים והממוזגים השונים בכל האוקיינוסים ונמצא בחלק העליון של פני המים (עד לעומק 110–220 מ'). הוא צייד הניזון בעיקר מלהקות של דגי גרם קטנים ודיונונים. בשל נדירותו של הכריש לא נרשמה תקרית של מתקפה על אנשים ממנו.

## קישורים חיצוניים

* עמלץ ארך-סנפיר באתר Ocean For Sharks

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:עמלציים
קטגוריה:בעלי חיים שתוארו ב-1966
עמלץ מאקו

**עמלץ מאקו** (שם מדעי: *Isurus*) הוא סוג של דגי סחוס גדולים החיים באוקיינוס הפתוח בכל העולם ובעיקר סביב האזורים הטרופיים והסובטרופיים.

סוג זה כולל 2 מינים מהירים בעלי סנפירים גדולים, לסתות גדולות ושיניים מעוקלות וקטלניות. הם קרובי משפחתו של העמלץ הלבן הקטלני ודומים לו מאוד. ישנם בסוג עוד כמה מינים נכחדים.
 
למרות מראם המאיים הם ניזונים בעיקר מדגים קטנים ודיונונים החיים באוקיינוס. לעיתים נדירות עמלצים כחולים יתקפו צוללנים, כנראה עקב טעות בזיהוי.

## מינים
* עמלץ כחול (Isurus oxyrinchus)
* עמלץ ארך-סנפיר (Isurus paucus)

### מינים נכחדים
* Isurus desori
* Isurus escheri
* Isurus flandricus
* Isurus minutus
* Isurus nakaminatoensis
* Isurus planus 
* Isurus praecursor 
* Isurus rameshi 
* Isurus spallanzani

## קישורים חיצוניים

* 

קטגוריה:בעלי חיים שתוארו ב-1810
קטגוריה:טקסונים שתוארו בידי קונסטנטין סמואל רפינסק
קטגוריה:עמלציים
מוטבורזאורוס

230px|ממוזער|איור אפשרי
**מוטבורזאורוס** (שם מדעי: *Muttaburrasaurus*) הוא סוג של דינוזאור גדול מקבוצת בעלי אגן דמוי עוף שחי בתקופת הקרטיקון באזור אוסטרליה. הוא קרוי על שם האתר מוטבורה שבקווינסלנד באוסטרליה, בו התגלה.

## מאפיינים
המוטבורזאורוס הוא קרוב משפחתו של האיגואנודון ויש המשייכים אותו למשפחת האיגואנודוניים. אחרים רואים בו קרוב יותר למשפחת הרבדודוניים או קרוב יותר לקמפטוזאורוס של תקופת היורה. הוא הדינוזאור הנפוץ ביותר באוסטרליה, יחד עם הקנברזאורוס.

המוטבורזאורוס הגיע לאורך של שמונה מטרים, שקל כ-2.8 טונות והיה מהגדולים שבאורניתופודים. הייתה לו גולגולת מוזרה בעלת עיניים ומוח קטן ולסת עליונה גדולה מאוד בעלת אף בולבוסי גדול. הפה הכיל שיניים קטנות וישרות שעזרו ללחך צמחים כמו אנטילופה. בשל גודלו נע, ככל הנראה, על ארבע רגליים ולא על שתיים, בדומה לאיגואנודון.

## בתרבות
דינוזאור זה הופיע בסדרה "ללכת עם דינוזאורים" ובמשחקי המחשב "פארק היורה 3: בניית פארק", "Jurassic World Evolution" ו-"Jurassic World Evolution 2".

## ראו גם
*אלטירינוס - דינוזאור דומה שחי במונגוליה

## קישורים חיצוניים

קטגוריה:בעלי חיים שתוארו ב-1981
קטגוריה:טקסונים שתוארו בידי ראלף מולנר
קטגוריה:אורניתופודה
קטגוריה:דינוזאורים שחיו בקרטיקון תחתון באוסטרליה
קטגוריה:מאובני טקסונים שתוארו ב-1981
קאדי סאגניה

**קאדיג'טאו "קאדי" ויקטוריה סאגניה** (**Khadijatou "Khaddi" Victoria Sagnia**; נולדה ב-20 באפריל 1994) היא אתלטית שוודית המתחרה בקפיצה לרוחק ובריצות קצרות.

## ביוגרפיה
סאגניה (מבוטא Sahgg-NEE-ah) נולדה בהלסינגבורג וגדלה בגטבורג שבשוודיה. היא הצעירה מבין שמונה ילדים להורים שהיגרו למדינה מגמביה. אביה עזב את המשפחה כשהייתה תינוקת.

באולימפיאדת הנוער סינגפור (2010) זכתה במדליית זהב בקפיצה משולשת. ב-2011 זכתה באליפות שוודיה בריצת 100 מטר משוכות ובקפיצה לרוחק ובאליפות שוודיה באולם בקפיצה לרוחק ובקפיצה משולשת. באליפות העולם לנוער באותה שנה סיימה במקום ה-11 בקפיצה לרוחק ובמקום ה-9 בקפיצה משולשת. ב-2012 עברה פציעה מורכבת ברגלה שכללה קרע ברצועה הצולבת בברכה. היא עברה ניתוח ב-2013 ושיקום ממושך וחזרה להתחרות רק ב-2014. ב-2015 זכתה באליפות שוודיה בקפיצה לרוחק, היא סיימה רביעית באליפות אירופה U23 ובאליפות העולם באתלטיקה 2015 סיימה במקום השביעי בקפיצה לרוחק בשיא אישי של 6.78 מטר.

ב-2016 זכתה באליפות שוודיה בריצת 100 מטר ובקפיצה לרוחק. היא סיימה שישית באליפות אירופה באתלטיקה בתוצאה של 6.59 מטר. השתתפה באולימפיאדת ריו דה ז'ניירו אך לא העפילה לגמר. ב-2017 זכתה בפעם השלישית באליפות שוודיה בקפיצה לרוחק. באליפות העולם באתלטיקה לא הצליחה לעבור את שלב המוקדמות. באליפות העולם באתלטיקה באולם 2018 סיימה במקום השישי בתוצאה של 6.64 מטר. באולימפיאדת טוקיו סיימה תשיעית בתוצאה של 6.67 מטר. באליפות העולם באתלטיקה 2022 סיימה שישית בתוצאה של 6.87 מטר.

## קישורים חיצוניים

## הערות שוליים

קטגוריה:קופצות לרוחק
קטגוריה:אתלטיות באולימפיאדת ריו דה ז'ניירו (2016)
קטגוריה:אתלטיות שוודיות
קטגוריה:שוודיות שנולדו ב-1994
קטגוריה:קופצות לרוחק באולימפיאדת טוקיו (2020)
לילינזאורה

ממוזער|בהשוואה לאדם
**לילינזאורה** (שם מדעי: *Leaellynasaura*) הוא סוג של דינוזאור צמחוני קטן שחי בקרטיקון תחתון לפני 110–118 מיליון שנה באוסטרליה. דינוזאור זה קרוי על שם בתו של החוקר טום ריץ' שגילה אותו, ליליאן ריץ'. הוא מוכר בזכות שני שלדים וכמה גולגולות.
## מאפיינים
יצור זה הגיע לאורך 90 סנטימטרים והיה בעל מבנה גוף שדמה להיפסילופודון ואולי לדריוזאוריים. הוא הכיל כמה חוליות זנב ארוכות והזנב כלל שליש מאורכו. היו לו לסתות קטנות שהסתיימו כנראה במקור קרני. יצור זה נע על 2 רגליים ורץ מהר כדי לברוח מטורפיו. ייתכן שהיו לו נוצות, אך לא התגלו סימנים לכך במאובנים.

מאובני הדינוזאור נמצאו באוסטרליה, והוא חי כנראה גם באנטארקטיקה הקרטיקונית שבניגוד להווה, לא הייתה בעלת אקלים קוטבי אלא צפונית יותר ובעלת זמנים ממושכים של אור וחום וחודשי חורף קרים אליהם נאלצו הלילינזאורים להסתגל. ייתכן שהיו אז יערות דרומיים לאורך אנטארקטיקה.

## בתרבות
דינוזאורים אלה נראים בסדרה ללכת עם דינוזאורים בפרק על יערות הקוטב.

## קישורים חיצוניים

קטגוריה:בעלי חיים שתוארו ב-1989
קטגוריה:טקסונים שתוארו בידי פטריסיה ויקרס-ריץ'
קטגוריה:אורניתופודה
קטגוריה:דינוזאורים שחיו בקרטיקון תחתון באוסטרליה
קטגוריה:מאובני טקסונים שתוארו ב-1989
רמפורינקוס

ממוזער|בהשוואה לאדם
**רמפורינקוס** (שם מדעי: *Rhamphorhynchus*; פירוש השם: "חוטם מקורי") הוא זוחל קדום מעופף מסדרת הפטרוזאוריה שחי בתקופה יורה עליון לפני 150.8-148.5 מיליון שנה.

## מאפיינים
מעופף קדום זה היה קרוב משפחתו של הפטרודקטילוס והיה ממיני הפטרוזאורים הקטנים. אורכו הגיע ל-1.26 מטרים ומוטת כנפיו ל-1.81 מטרים. הוא היה בעל זנב ארוך שהזכיר במראהו שרביט, ראשו היה גדול ובעל לסתות מעוקלות בצורה מוזרה שפנו כלפי מעלה. בתוך הלסתות היו מאות שיניים מחטיות שבלטו החוצה מהפה ועזרו לתפוס דגים חלקלקים. בדומה לרוב הפטרוזאורים היה הרמפורינקוס בעל כנפיים עשויות קרומי עור ולא נוצות או שרירים.

ככל הנראה נהג הרמפורינקוס לקנן לאורך חופי הימים הקדומים באנגליה, גרמניה, ספרד ופורטוגל וגם בטנזניה שבאפריקה של ימינו, וניזון מדגים ומדיונונים ששחו קרוב לפני המים אותם תפס בעזרת לסתותיו המעוקלות.

פטרוזאור זה תואר על ידי החוקר כריסטיאן אריך הרמן פון מייר  ב-1846.

## בתרבות
*הרמפורינקוס מופיע בסדרה ללכת עם דינוזאורים בפרק השלישי שם הוא צד דגים, אוכל ביצים של סרטני פרסה ומחפש בין קליפות העצים זחלים של חיפושיות אך כמה פרטים נטרפים בידי אאוסטרפטוספונדילוס.
*בנוסף הרמפורינקוס מופיע גם במשחקי המחשב פארק היורה 3: בניית פארק, עולם היורה: המשחק ועולם הדינוזאורים ובסרטים מפלצות מעופפות 3D,Sea Rex 3D ומיליון שנה לפני הספירה.
*בנוסף הוא מופיע בסדרה מהפכת הדינוזאורים.

## קישורים חיצוניים

* 

קטגוריה:בעלי חיים שתוארו ב-1846
קטגוריה:רמפורינקוסיים
קטגוריה:פטרוזאורים שחיו ביורה עליון באירופה
קטגוריה:בעלי חיים שחיו ביורה עליון באפריקה
קטגוריה:ספרד: מאובנים
קטגוריה:טקסונים שתוארו בידי כריסטיאן אריך הרמן פון מייר
קטגוריה:מאובני טקסונים שתוארו ב-1846
קטגוריה:גרמניה: מאובנים
אליפות העולם בשחמט 1987

**אליפות העולם בשחמט 1987** הייתה תחרות לקביעת אלוף העולם בשחמט, שאורגנה על ידי פיד"ה. בשלב הסופי התמודדו אלוף העולם גארי קספרוב ואנטולי קרפוב בדו-קרב, שנערך בין 12 באוקטובר ל-19 בדצמבר 1987, והסתיים בניצחון של קספרוב שהמשיך את כהונתו.

## רקע
בהתאם למתכונת שאושרה על ידי פיד"ה האליפות התקיימה במספר שלבים. בשלב הראשון התקיימו תחרויות אזוריות. בסיום שלב זה התקיימו 3 תחרויות בין-אזוריות עם 17 משתתפים כ"א. 12 שחמטאים (4 מכל תחרות) העפילו לתחרות המועמדים. לתחרות זו הוזמנו גם וסילי סמיסלוב, ויקטור קורצ'נוי, זולטאן ריבלי ובוריס ספסקי. תחרות זו התקיימה במונפליה והסתיימה בנובמבר 1985. בין מנצחי התחרות התקיימו משחקי חצי הגמר והגמר. מנצח הגמר קיבל זכות לדו-קרב עם אנטולי קרפוב ודו-קרב זה קבע את זהות המתמודד מול גארי קספרוב על התואר. אנטולי קרפוב קיבל זכות זו בעקבות סדרת הסכמים לאחר אליפות העולם בשחמט 1985.

## שלבי הפלייאוף
שלבי הפלייאוף נערכו במהלך שנת 1986.

דו-קרב עם אנטולי קרפוב התקיים בתחילת 1987.

## דו-קרב על התואר
הדו-קרב התקיים בסביליה, שבספרד. הוא היה אמור לכלול עד 24 משחקים. במשחק מס' 23 קרפוב ניצח ולכן קיבל יתרון לקראת המשחק האחרון. קספרוב ניצח במשחק האחרון של הדו-קרב, להשוות את התוצאה, ובעקבות זאת להמשיך לכהן אלוף העולם בשחמט.

## קישורים חיצוניים

* משחקי הדו-קרב, באתר צ'סגיימס 

קטגוריה:תחרויות שחמט ב-1986
קטגוריה:תחרויות שחמט ב-1987
1987
קטגוריה:תחרויות שחמט בספרד
מחיר ההון המשוקלל

**מחיר ההון המשוקלל** (באנגלית: **Weighted average cost of capital**, בראשי תיבות: **WACC**) הוא ערך המבטא את העלות שהחברה נדרשת לשלם בגין ההון המשמש אותה לפעילותה, הריבית, משוקללת בהתאם למשקל ההון העצמי ולמשקל החוב.

הון של חברה מורכב מהון חיצוני - חוב בגין הלוואות שקיבלה החברה, ומהון עצמי - השקעת בעלי המניות. ייתכן מצב שבו לחברה אין חוב ואז כל ההון שלה הוא הון עצמי.

החברה משלמת ריבית לבעלי החוב ותשואה לבעלי המניות. מחיר ההון המשוקלל הוא ממוצע של הריביות שחברה משלמת בגין ההלוואות שהיא נטלה ושל התשואה המשולמת לבעלי המניות, המחושב בהתאם ליחס החוב/הון עצמי בחברה.

יש לשים לב לכך שבעוד שהריבית על ההלוואות שנטלה החברה היא קבועה בתנאי ההלוואות של החברה, התשואה על ההון העצמי היא תוצאה של ביצועי החברה.

## קישורים חיצוניים

* 


קטגוריה:חשבונאות
קטגוריה:חברות
זבזדה צ'כוב

**זבזדה צ'כוב** (ברוסית: ХК ЗВЕЗДА Чехов; מילולית: "הכוכב") הוא מועדון הוקי מהעיר צ'כוב, שבמחוז מוסקבה, המהווה למועדון בת של צסק"א. הקבוצה הוקמה בשנת 2015 ומתמודדת בליגת VHL החל מעונת 2015/16.

## היסטוריה
זבזדה צ'כוב הוקמה לראשונה ב-28 במאי 2015 על ידי קבוצת צסק "א וזמן קצר לאחר מכן נרשמה לליגת VHL. ב-1 ביולי 2015 נמסר, כי למאמן הקבוצה מונה סרגיי גרסונסקי. בסוף עונת הבכורה הקבוצה סיימה במקום ה-21 מתוך 26, אך לא העפילה לפלייאוף הטורניר.

את עונת 2016/2017 הקבוצה הראתה תוצאה טובה יותר, כשסיימה את העונה הסדירה במקום 14 והעפילה לשלב הפלייאוף שם פגשה את מועדון ההוקי "סאריארקה" הקזחית, ברם הקבוצה הפסידה 4:1 בסדרה.

בעונת 2017/2018 הקבוצה שיפרה את מיקומה מהעונה הקודמת והעפילה שוב לפלייאוף הליגה, הפעם מהמקום ה-12, אך נשרה לבסוף ולא התקדמה מעבר לכך.

בתום עונת 2019/2020 הוכתרה לאלופת VHL.

## מאמני הקבוצה.
* סרגיי גרסונסקי (*2015 — 2016*)
* דמיטרי ירופייב (*2016 — 2017)*
* בוריס מירונוב (*2017 — ואילך)*
## תארים
* אליפות VHL: 2020

## קישורים חיצוניים
* 

## הערות שוליים

קטגוריה:קבוצות הוקי קרח רוסיות
קטגוריה:מחוז מוסקבה: ספורט
קטגוריה:צסק"א מוסקבה
בית חסאן

**בית חסן** (בערבית: **بيت حسّن**) הוא כפר פלסטיני בנחל תרצה במחוז שכם וממוקם 14 ק"מ מזרחית לשכם (בקו אווירי), בגובה של 29 מ' מעל פני הים.

לפי נתוני הלשכה הפלסטינית המרכזית לסטטיסטיקה משנת 2017, מנתה אוכלוסיית הכפר 1,599 תושבים.

שם הכפר הוא על שמו של חסאן שהיה בעל האדמות וביתו היה היחיד באזור.

## היסטוריה ואוכלוסייה
כפר בית חסן הוקם בשנת 1948, על ידי פליטים ממספר אזורים, כמו: קיסריה, חיפה, יפו ואזורים אחרים.

## אדמות, חקלאות
השטח הכולל של הכפר הוא 4,821 דונם. מתוכם: הכפר בנוי על 97 דונם, שטחים חקלאיים בשטח של 3,613 דונם והיתר הם שטחים פתוחים.

לאחר הסכמי אוסלו בשנת 1995, סווגו כל אדמות הכפר כשטח B.

## תשתיות
**חשמל**: היישוב מחובר לרשת חשמל משנת 1996.

**מים**: היישוב ניזון מבאר מים. רשת מים ציבורית נפרסה בשנת 1986.

**ביוב**: בבית חסאן יש רשת ביוב ציבורית. בשנת 2014 50% ממשקי הבית היו מחוברות לרשת הביוב והיתר השתמשו בבורות ספיגה לצורך פינוי השפכים (ובכך מזהמים את מי התהום).

## קישורים חיצוניים
*Welcome To Bayt Hasan
*Survey of Western Palestine, Map 12: IAA, Wikimedia commons
*Beit Hasan Village profile, המכון למחקר יישומי - ירושלים (ARIJ)
*Beit Hasan, aerial photo, ARIJ
*Development Priorities and Needs in Beit Hasan, ARIJ

## הערות שוליים

קטגוריה:נפת שכם
קטגוריה:הרשות הפלסטינית: יישובים
פסגת דיאדם

**פסגת דיאדם** (באנגלית: **Diadem Peak**; מילולית: פסגת עטרה) הוא הר הממוקם בעמק נהר סאנואפטה בשטח הפארק הלאומי ג'ספר בפרובינציית אלברטה שבקנדה.

פסגת דיאדם היא פסגה שגובהה 3,371 מטרים מעל פני הים -היא ההר ה-35 בגובהו באלברטה, והיא חלק מהרכס המוביל לפסגה גבוהה יותר - הר וולי (שגובהו 3,405 מטרים מעל פני הים) שברכס וינסטון צ'רצ'יל.

הפסגה הזו היא הראשונה בפסגות שמצפון לשדה הקרח קולומביה, ואחד ההרים המעטים בהרי הרוקי הקנדיים שהגיעו לראשה לפני שנת 1900.

## היסטוריה
### מקור השם
שמו של ההר ניתן לו בשנת 1898 על ידי נורמן ג'יי קולי וצוותו (יו סטאטפילד (Hugh Stutfield) והרמן וולי (Hermann Woolley)) בהגיעם לפסגה, וזאת לאחר שראו עטרה (כתר) של שלג שגובהה 30 מטרים המכסה את פסגת ההר.
### הטיפוס על ההר
הראשונים שטיפסו לפסגת ההר היו ג'י. קולי (J. Collie), ה. סטאטפילד (H. Stutfield) ו-ה. וולי (H. Woolley) בשנת 1898.

## לקריאה נוספת
• James Outram, **[https://books.google.co.il/books?id=CMWXBJwEmDAC&pg=PT293&lpg=PT293&dq=%22Diadem+Peak%22&source=bl&ots=Wg3sIHEvOg&sig=iNIW0-VU5slxoMyzP4pXpkzlAVw&hl=en&sa=X&ved=0ahUKEwjM096h7dDZAhUBb1AKHbENDkY4ChDoAQhGMAc#v=onepage&q=%22Diadem%20Peak%22&f=false In the Heart of the Canadian Rockies]**, Rocky Mountain Books Ltd, 1 Feb 2011
• Bill Corbett, **[https://books.google.co.il/books?id=G2f61y-kBHgC&pg=PA54&lpg=PA54&dq=%22Mount+Woolley%22&source=bl&ots=YFRRg0H-nK&sig=gJ2ZrKsRjCa0q56PLpYigH6DrE4&hl=en&sa=X&ved=0ahUKEwiIj_3n0tDZAhWSK1AKHYLJCyA4ChDoAQhIMAg#v=onepage&q=%22Mount%20Woolley%22&f=false The 11,000ers of the Canadian Rockies]**, PP52-53

## קישורים חיצוניים

* פסגת דיאדם באתר summitpost
* פסגת דיאדם באתר peakbagger
* מסלול הטיפוס על הר וולי ופסגת דיאדם - מידע למטפסים באתר summitsearch
* מסלול הטיפוס על פסגת דיאדם - מידע למטפסים
* תיאור טיפוס על פסגת דיאדם ותצלומים מהפסגה
* תיאור מסלול הטיפוס על פסגת דיאדם
* מזג אוויר עדכני על פסגת דיאדם, לפי גבהים
** תחזית מזג אוויר עדכנית עבור פסגת דיאדם
** סטטיסטיקות מזג אוויר עבור פסגת דיאדם
*  - טיפוס על פסגת דיאדם

## הערות שוליים

דיאדם
דיאדם
דיאדם
דיאדם
רוברט פצל

**רוברט פצל** (; נולד ב-15 בנובמבר 1965 בווינה) הוא כדורגלן עבר אוסטרי ששיחק בעמדת הבלם. 

פצל שיחק לאורך כל הקריירה בקבוצת ראפיד וינה בה גדל. הוא זכה עמה בשתי אליפויות ובשני גביעים, ובמשך שלוש עונות שימש כקפטן הקבוצה. לזכותו של פצל 31 הופעות ושער בודד במדי נבחרת אוסטריה, אותה ייצג בין היתר במונדיאל 1990. פצל נאלץ לפרוש בגיל 29 בעקבות פציעה, כשלזכותו קרוב למאתיים הופעות ליגה במדי ראפיד.

## קריירת משחק
פצל החל את הקריירה בקבוצת הנוער של ראפיד וינה. המאמן אוטו באריץ' העלה אותו לסגל קבוצה הבוגרת בעונת , וכבר באותה עונה ערך פצל 14 הופעות ליגה במדי ראפיד. באותה העונה הצליחה ראפיד להשלים מהפך במחזור הסיום ולעקוף את אוסטריה וינה בראש טבלת הבונדסליגה האוסטרית, ולזכות באליפות אוסטריה לראשונה מזה ארבע עונות. פצל השלים דאבל עם ראפיד כבר בעונת הבכורה שלו, כשקבוצתו גברה 4-2 על סוורובסקי טירול בסיכום שני משחקי הגמר. פצל פתח בהרכב של באריץ' בשני המשחקים.

בעונתו השנייה בסגל הקבוצה הבוגרת כבר היה פצל לשחקן הרכב קבוע, שותף ב-31 משחקי ליגה מתוך 36 של קבוצתו (שיא קריירה אישי), וסייע לה לזכות בתואר אליפות שני ברציפות, בפער שמונה נקודות מהמקום השני. גם חוליית ההגנה של הקבוצה, שפצל היה חלק ממנה, הייתה הטובה ביותר באוסטריה באותה העונה, וספגה ארבעים שערים בלבד.

פצל שיחק בראפיד לאורך כל הקריירה, ובעונת  היה לקפטן הקבוצה, תפקיד אותו מילא במשך שלוש עונות. בשלהי הקריירה סבל פצל מפציעות שמנעו ממנו לשחק באופן רציף. לאחר שהוגבל ל-16 משחקי ליגה בלבד בעונת , נאלץ פצל בן ה-29 להיכנע לפציעה ולפרוש ממשחק פעיל מוקדם מהצפוי. במשחקו האחרון בקריירה זכה פצל עם קבוצתו בגביע האוסטרי, לאחר שעלה כמחליף בדקה האחרונה של משחק הגמר מול לאובן, שהסתיים בניצחונה של ראפיד 1-0.

בסך הכול שיחק פצל תשע עונות במדי הקבוצה הבוגרת של ראפיד, מתוכן שלוש כקפטן. הוא רשם 189 הופעות ליגה במדי הקבוצה, בהן כבש 15 שערים.

### נבחרת אוסטריה
ההצלחה של פצל במדי ראפיד כבר בעונתו הראשונה בסגל הקבוצה הבוגרת, בשילוב עם הצלחתה של הקבוצה וזכייתה בתארים, הביאה את פצל לקבל זימון לסגל נבחרת אוסטריה כבר בגיל 22. ב-14 באוקטובר 1987 העניק לו המאמן ברנקו אלסנר את הופעת הבכורה במדי הנבחרת, כשהחליף את רוברט פרינד במחצית ההפסד 2-0 ל במסגרת מוקדמות יורו 1988.

פצל היה שותף לטורניר מוקדמות מונדיאל 1990, במהלכו ערך ארבע הופעות מתוך השמונה של אוסטריה בטורניר, במהלכן ספגה נבחרתו רק שני שערים. אוסטריה עם פצל סיימה במקום השני בבית (אחרי ), והעפילה אוטומטית לטורניר מונדיאל 1990 באיטליה. 

במסגרת ההכנות לטורניר, במשחק ידידות מול , כבש פצל את שערו היחיד במדי הנבחרת, כשכבש כבר לאחר שלוש דקות את שער היתרון של נבחרתו בדרך לניצחון 3-2. מאמן הנבחרת, יוזף היקרסברגר, זימן את פצל לסגל אוסטריה למונדיאל, ואף העניק לו את חולצת ההרכב בכל שלושת משחקיה של אוסטריה בטורניר. אוסטריה פתחה עם שני הפסדי 1-0, ל ול, וגם ניצחון 2-1 על  לא הספיק לאוסטריה על מנת לעלות משלב הבתים.

משחקו האחרון של פצל במדי אוסטריה היה ב-19 במאי 1993, במסגרת מוקדמות מונדיאל 1994, כשעלה בהרכב בהפסד החוץ של אוסטריה 1-0 ל. בסך הכול לזכותו 31 הופעות ושער בודד במדיה של הנבחרת.

## תארים
;ראפיד וינה
* אליפות אוסטריה (2): , 
* הגביע האוסטרי (2): , 

## סטטיסטיקות
### מועדונים

### נבחרת לאומית

## קישורים חיצוניים

קטגוריה:כדורגלנים אוסטרים
קטגוריה:בלמי כדורגל אוסטרים
קטגוריה:כדורגלני ראפיד וינה
קטגוריה:כדורגלני נבחרת אוסטריה
קטגוריה:וינה: כדורגלנים
קטגוריה:כדורגלני מונדיאל 1990
קטגוריה:אוסטרים שנולדו ב-1965
שבתי טיאר

הרב **שַׁבְּתַּי טַיָּאר** (יש המאייתים: **שבתאי**) היה דיין בקהילת טריפולי שבלוב, מקובל ומשורר.

## קורות חיים
טיאר נולד לדיין רבי דוד טיאר מתוניס. בנו היה רבי יצחק טיאר מאלג'יר. חי במפנה המאות ה-17 וה-18, והיה עד לפורים אשריף.

היה רבו של החכם והמשורר הטריפולטאי רבי אברהם כלפון.

## שיריו

מפורסמים ממנו שני שירים: מי כמוך אשריף, ו"תלאות הזמן".

### מי כמוך אשריף

השיר "מי כמוך אשריף", בנוי במתכונת השיר "מי כמוך ואין כמוך" של רבי יהודה הלוי. השיר הוא בן 45 בתים, הנפתחים באקרוסטיכון אלפביתי ולאחריהם מופיעה באקרוסטיכון חתימת המחבר **אני שבתי בירבי דוד טייאר חזק**. כל בית מכיל ארבע צלעות, שלשת הראשונות מתחרזות ביניהן והצלע הרביעי הוא פסוק מן התנ"ך המסתיימת במילה "שם".

בשיר מסופר באריכות על הנסים שקרו לעדה הטריפולטאית בפורים אשריף. את השיר נהגו יהודי לוב לשיר בשבת שלפני כ"ג בטבת, נהגו להקדים לפני אמירת השיר הקדמה שחיבר רבי יעקב רקח ולאחריו אמרו נוסח השכבה למחבר הפיוט - רבי שבתי - ולרבי יעקב רקח.

### תלאות הזמן

השיר המתחיל "תלאות הזמן הרבו פצעי", הוא שיר בעל אופי מוסרי, המתאר בצורה מליצית את אפסיות האדם ועל הדין והחשבון שימסור בשמים לאחר מותו.

בשיר זה כתב כתב חידה בו רמז את שמו:

פתרון החידה הוא, שבראש השם יש את האות ש' הדומה למזלג. ואחריה באה המילה בית הנמצאת תחת העלייה,
על ידי שכותבים את האות האחרונה שב**בית** לפני האות י' שבאמצעיתה. ושם החניכה הוא "טיאר", שמשמעותה "מעופף" בערבית (=לשון הגרי).

## קישורים חיצוניים

* 

## הערות שוליים

קטגוריה:דיינים
קטגוריה:משוררים יהודים לובים
קטגוריה:רבנים לובים
רפאל ואגניאן

**רפאל וגאניאן** (ברוסית: **Рафаэль Ваганян **; נולד ב-15 באוקטובר 1951, ירוואן ברית המועצות) הוא שחמטאי סובייטי, ארמני בדרגת רב-אמן. היה אלוף ברית המועצות בשחמט, התחרה באליפות העולם בשחמט.

נכון לספטמבר 2025, בגיל 74, מדורג במקום ה-20 בארמניה לפי מד כושר.

## ביוגרפיה

רפאל וגאניאן החל לשחק שחמט בעידוד אביו שהיה חובב שחמט. בשנת 1967 הוא זכה באליפות ברית המועצות לתלמידי בתי הספר. בשנת 1969 הוא ניצח בתחרות בין-לאומית לנוער.

בשנת 1989 רפאל וגאניאן ניצח באליפות ברית המועצות בשחמט. באותה תקופה הוא ניצח בכמה תחרויות חשובות. בשנת 1985 הוא העפיל לחצי הגמר של תחרות המועמדים להיפגש עם אלוף העולם. בשלב זה הוא נפגש עם אנדריי סוקולוב והודח.

לאחר התפרקות ברית המועצות הוא היה חבר נבחרת ארמניה.

בשנת 2005, בגיל 54 הוא הגיע לשיא מד כושרו - 2670.

## רפאל וגאניאן ב[[אולימפיאדת השחמט]]
בין השנים 1978 ל-2004 השתתף רפאל וגאניאן ב-9 אולימפיאדות שחמט:

## קישורים חיצוניים

## הערות שוליים

קטגוריה:אלופי ברית המועצות בשחמט
קטגוריה:רבי-אמנים ארמנים
קטגוריה:סובייטים שנולדו ב-1951
קוראי מגילה

**קוראי מגילה** הוא פיוט לפורים שחיבר המשורר רבי אברהם אבן עזרא, המתאר בקצרה את סיפור מגילת אסתר. 

## מנהגים באמירתו
קהילות ספרדיות רבות נוהגות לומר פיוט זה לאחר קריאת מגילת אסתר בחג הפורים, וכן נוהגים גם בנוסח איטליה. בנוסח רומניא, נהגו לומר פיוט זה בשבת זכור לפני ברכו.

## קישורים חיצוניים
* 
* קוראי מגילה, באתר שיתופיוט.
* 

## הערות שוליים

 

קטגוריה:פיוטים ושירים לפורים
קטגוריה:שירי רבי אברהם אבן עזרא
קטגוריה:שירי המאה ה-12
קטגוריה:שבת זכור
קטגוריה:יצירות עם אקרוסטיכון
פסגת גונג

**פסגת גונג **(באנגלית: **Gong Peak**) היא הר הממוקם ברכס וינסטון צ'רצ'יל, בסמוך לעמק נהר סאנואפטה בשטח הפארק הלאומי ג'ספר, בפרובינציית אלברטה שבקנדה.

גובהה של הפסגה 3,120 מטרים מעל פני הים, והיא נמצאת 2 קילומטרים דרומית מזרחית להר וייס.
## היסטוריה
### מקור השם
שמה של הפסגה ניתן לה בשנת 1919 על ידי סקר הגבולות הבינפרובינציאלי, והיא נקראת על שם אגם גונג הסמוך.

### הטיפוס על ההר
הראשונים שטפסו על ההר היו א. קרומוול (E. Cromwell), א. קרומוול הבן (E. Cromwell Jr), פ. ס. נורת' (F.S. North) וג'. מונרו תורינגטון (J. Monroe Thorington) בשנת 1936.

## קישורים חיצוניים
* פסגת גונג באתר ממשלת קנדה
* פסגת גונג באתר peakbagger
* פסגת גונג באתר summitsearch
** תצלום של פסגת גונג
* תצלום לוויין ומידע גאוגרפי
* מפה טופוגרפית של אזור פסגת גונג
* תחזית מזג אוויר עדכנית עבור פסגת גונג
** תחזית מזג אוויר עדכנית עבור פסגת גונג לפי גבהים
** סטטיסטיקות מזג אוויר עבור פסגת גונג

## הערות שוליים

גונג
גונג
פסגת סטאטפילד

**פסגת סטאטפילד** (באנגלית: **Stutfield Peak**) היא הר ברכס וינסטון צ'רצ'יל, בשטח הפארק הלאומי ג'ספר, בפרובינציית אלברטה שבקנדה.

גובהה של הפסגה 3,459 מטרים מעל פני הים - הפסגה ה-18 בגובהה באלברטה, והיא ממוקמת בקצה הצפוני של שדה הקרח קולומביה בהרי הרוקי הקנדיים, 6 קילומטרים צפונית מערבית להר קיצ'נר.

## היסטוריה
### מקור השם
שמה של הפסגה ניתן לה בשנת 1899, על ידי מטפס ההרים ג'י. נורמן קולי. הפסגה נקראת על שם יו סטאטפילד (Hugh Stutfield), אשר טיפס יחד עם קולי עת שהשניים חקרו את הרי הרוקי הקנדיים.

קרחון סטאטפילד, הזורם מפסגת סטאטפילד לכיוון דרום מזרח, בשדה הקרח קולומביה, נקרא על שם הפסגה.
### הטיפוס על ההר
הראשונים שטיפסו על היו אלפרד ג'. אוסתיימר (Alfred J. Ostheimer), ומורה הדרך הנס פורר (Fuhrer), בשנת 1927.

## לקריאה נוספת
• Bill Corbett, **[https://books.google.co.il/books?id=G2f61y-kBHgC&pg=PA76&lpg=PA76&dq=%22Stutfield+Peak%22&source=bl&ots=YFRRh-E6jM&sig=21dQG5N3tNT1ZHJEQfJ_By1pVfY&hl=en&sa=X&ved=0ahUKEwinx9KwmdPZAhWTesAKHS8jBx44ChDoAQgxMAM#v=onepage&q=%22Stutfield%20Peak%22&f=false The 11,000ers of the Canadian Rockies]**, P 76

• Dave Birrell, **[https://books.google.co.il/books?id=OaB-yf_MJXMC&pg=PA37&lpg=PA37&dq=%22Stutfield+Peak%22&source=bl&ots=zNUv3-6Lau&sig=OB8wGHXefUJY0WdESAOeXYLDGjA&hl=en&sa=X&ved=0ahUKEwiFy8a5mdPZAhXLJ8AKHfXRBcw4FBDoAQgtMAI#v=onepage&q=%22Stutfield%20Peak%22&f=false 50 Roadside Panoramas in the Canadian Rockies]**, P 37

• Brian Patton, **[https://books.google.co.il/books?id=s8mxU7zdXGkC&pg=PA144&lpg=PA144&dq=%22Stutfield+Peak%22&source=bl&ots=wV1Un17fpo&sig=kznECBgTT6wkl61_F1-kJS_s1xA&hl=en&sa=X&ved=0ahUKEwiFy8a5mdPZAhXLJ8AKHfXRBcw4FBDoAQgwMAM#v=onepage&q=%22Stutfield%20Peak%22&f=false Parkways of the Canadian Rockies: A Touring Guide to Banff, Jasper, Kootenay]**, P 101

• Chris Yorath, Ben Gadd, **[https://books.google.co.il/books?id=mqQuCwAAQBAJ&pg=PA170&lpg=PA170&dq=%22Stutfield+Peak%22&source=bl&ots=xZ5RmlU9pm&sig=XpWnoZo6X0JscYv2jtDKIY7vkYM&hl=en&sa=X&ved=0ahUKEwiFy8a5mdPZAhXLJ8AKHfXRBcw4FBDoAQgpMAE#v=onepage&q=%22Stutfield%20Peak%22&f=false Of Rocks, Mountains and Jasper: A Visitor's Guide To The Geology Of Jasper]**, P 127

## קישורים חיצוניים

* תצלום לוויין ומידע גאוגרפי
* מפה טופוגרפית של אזור פסגת סטאטפילד
* תצלומי פסגת סטאטפילד
* פסגת סטאטפילד באתר summitpost
* פסגת סטאטפילד באתר summitsearch
* הנוף הנשקף מפסגת סטאטפילד (עם הסבר מה נראה מהפסגה) באתר peakvisor
* תיאור טיפוס על פסגת סטאטפילד ותצלומי טיפוס
* תיאור טיפוס על פסגת סטאטפילד
* מזג אוויר עדכני עבור פסגת סטאטפילד
** תחזית מזג אוויר עבור פסגת סטאטפילד - לפי גבהים

## הערות שוליים

סטאטפילד
סטאטפילד
אליעזר זאב רוזנבוים (נדבורנה)

רבי **אליעזר זאב רוזנבוים** (נולד בו' באב ה'תשי"ח, 23 ביולי 1958) הוא האדמו"ר הנוכחי של חסידות נדבורנה.

## ביוגרפיה
נולד בבני ברק לרבי יעקב ישכר בער רוזנבוים ולרבקה (בת רבי משה הערש מאראד - רומניה), הבכור מבין אחד-עשר ילדיהם, נקרא על שם סב-אביו רבי אליעזר זאב רוזנבוים. למד בתלמוד תורה בעלזא בבני ברק ובישיבת "מאמר מרדכי" נדבורנה, שנוסדה על ידי סבו האדמו"ר רבי חיים מרדכי רוזנבוים.

בשנת ה'תשל"ט התחתן בארצות הברית עם שרה רבקה, בת הרב אהרן צבי וויצנער ששימש כרבה של העיר פשעמישל בגאליציה לפני מלחמת העולם השנייה. תקופה קצרה לאחר נישואיו חזר לישראל.

בשנת ה'תשנ"ב במהלך טקסי חנוכת הבית למרכז חסידי נדבורנה, הוכתר לרב הקהילה.

בז' באדר ה'תשע"ב נפטר אביו, ובמהלך הלווייתו הוכתר למלא את מקומו לפי צוואת האב.

## הנהגותיו
הוא משמש כבעל קורא בקביעות כמנהג אבותיו. הוא משמש כבעל תפילה בתפילות הימים הנוראים ובמנחה בערב שבת בלבד.

מקבל קהל לייעוץ בשעות הערב המאוחרות.

בשונה מהמקובל הוא אינו לובש בגדי אדמו"רים, אלא קפוטה שחורה בלבד. וכן מתפלל תפילת שחרית בחצות היום.

נוהג לעשות תענית דיבור בימי חמישי וכן מראש חודש אלול עד אחרי יום כיפור.

מאמרים יוצאים לאור על ידי מערכת "נדברה נא" ומערכת "אמרי קודש".

## החסידות בהנהגתו
ממוזער|חסידי נדבורנה בהכנסת ספר תורה לבית המדרש המרכזי בקריית נדבורנה|178x178 פיקסלים

החסידות בהנהגתו מונה כחמש מאות משפחות, חלקן בקריית נדבורנה בבני ברק. קהילות נוספות בהנהגתו קיימות בירושלים, ביתר עילית, בית שמש, אלעד, קריית גת.

המוסדות בבני ברק כוללים: גני ילדים, ומעונות יום, תלמוד תורה "תכלת מרדכי", מתיבתא לצעירים "תכלת מרדכי", ישיבה גדולה "מאמר מרדכי", 45 בחורים מצוינים. ישיבת קיבוץ "קדושת מרדכי", רשת כוללים, מקווה טהרה וארגוני חסד. מרבית המוסדות נקראים על שם זקנו רבי מרדכי מנדבורנה.

## משפחתו
;בניו
* חיים מרדכי, נשוי לחיה מלכה, בת הרב יעקב מנחם רבינוביץ, האדמו"ר מביאלא בני ברק
* יוסף דוד, נשוי לרבקה זלאטא, בת רבי חיים שאול טאוב - האדמו"ר ממודז'יץ
* ישראל, נשוי להינדא, בת רבי איתמר רוזנבוים רב קהילת קרעטשניף בבני ברק ובנו של האדמו"ר מקרעטשניף.

;בנותיו
*יוכבד ברכה, נשואה לברוך, בן הרב נפתלי ראובן קורנרייך, האדמו"ר מקוסוב-ויז'ניץ, וחתנו של הרב אליעזר הגר, האדמו"ר הקודם מסערט ויז'ניץ.
*פרומט רויזא, נשואה לאברהם, בן הרב שלמה לייב רוקח האדמו"ר מיערוסלאב.
*מלכה, נשואה ליעקב יוסף, בן הרב יהודה אליעזר דוד ניישלאס אב"ד סערדהלי בית שמש.
*חיה רחל, נשואה ליהודה, בן הרב דוד הורוביץ, האדמו"ר מראצפערט ברזיל
*חנה, נשואה ליחיאל מיכל, בן הרב נפתלי צבי רוטנברג, האדמו"ר מקאסאן, ורב קהילת קהל חסידים בבית שמש.
*זיסל בתיה, נשואה לישראל, בן הרב יוחנן בידרמן, האדמו"ר מלעלוב בית שמש.
*מרים, נשואה לנתן דוד, בן הרב ניסן משה גרוס, רב קהילות החסידים בקרית ספר, ובנו של האדמו"ר מהאלמין.
*פייגא, נשואה לחיים אליעזר, בן הרב יצחק אייזיק לאבין האדמו"ר מזידיטשוב בני ברק.

## לקריאה נוספת
* יצחק אלפסי, **החסידות**, 1977, עמ' 45–50

## קישורים חיצוניים
* 
*
*
*
*
*
*
*
*

## הערות שוליים

קטגוריה:אדמו"רים ישראלים
קטגוריה:בני ברק: אדמו"רים
אליעזר2
אליעזר 2
קטגוריה:ישראלים שנולדו ב-1958
אנדריי סוקולוב

**אנדריי סוקולוב** (ברוסית: **Андре́й Соколо́в**; נולד ב-20 במרץ 1963, וורקוטה ברית המועצות) הוא שחמטאי סובייטי, צרפתי בדרגת רב-אמן. היה אלוף ברית המועצות בשחמט, התחרה באליפות העולם בשחמט.

נכון לספטמבר 2025, מדורג במקום ה-41 בצרפת לפי מד כושר.

## ביוגרפיה

אנדריי סוקולוב נולד למשפחת קצין בצבא הסובייטי, חובב שחמט. בשנת 1984 הוא ניצח באליפות ברית המועצות בשחמט.

בשנת 1986 התמודד על הזכות לשחק עם גארי קספרוב על תואר אלוף העולם. במסגרת זו הוא ניצח בחצי הגמר את רפאל ואגניאן ובגמר את ארטור יוסופוב. כדי להגיע לדו-קרב עם אלוף העולם המכהן הוא היה צריך לנצח את אנטולי קרפוב, אך הוא הפסיד 3.5:7.5.

אנדריי סוקולוב ניצח בתחרויות רבות, אך לא הצליח לשחזר את הישגיו בשנים 1985–1986.

לאחר התפרקות ברית המועצות הוא לא השתתף בתחרויות רבות ובשנת 2000 עבר להתגורר בצרפת.

## סוקולוב ב[[אולימפיאדת השחמט]]
בין השנים 1984 ל-2006 השתתף אנדריי סוקולוב ב-4 אולימפיאדות שחמט:

## קישורים חיצוניים

* 

## הערות שוליים

קטגוריה:אלופי ברית המועצות בשחמט
קטגוריה:רבי-אמנים צרפתים
קטגוריה:סובייטים שנולדו ב-1963
קטגוריה:צרפתים שנולדו ב-1963
הר סמיית' (אלברטה)

**הר סמיית' **(באנגלית: **Mount Smythe**) הוא הר בשטח הפארק הלאומי ג'ספר, בפרובינציית אלברטה שבקנדה.

ההר הוא חלק מרכס וינסטון צ'רצ'יל שבהרי הרוקי הקנדיים. ההר ממוקם 2 קילומטרים דרומית מערבית לפסגת גונג, ו-1 קילומטרים מצפון להר נלסון.

גובהו של ההר 3,260 מטרים מעל פני הים - והוא ההר ה-87 בגובהו באלברטה.
## היסטוריה
### מקור השם

ההר נקרא על שם פרנסיס סידני סמיית', מטפס ההרים שטיפס על הרי ההימלאיה, האלפים והרי הרוקי הקנדיים. הר נוסף באותו שם נקרא גם הוא על שמו של סמיית'.

### הטיפוס על ההר

הראשונים שטפסו על ההר היו גיל רוברטס (Gil Roberts), צ'אק וילטס (Chuck Wilts) ואלן ויטלס (Ellen Wilts) בשנת 1951.

## קישורים חיצוניים
* הר סמיית' באתר summitsearch
* תרשים הנוף הנשקף מהר סמיית' באתר peakvisor
* תחזית מזג אוויר עדכנית של הר סמיית'
** תחזית מזג אוויר עדכנית של הר סמיית' - לפי גבהים

## הערות שוליים

סמיית'
סמיית'
סמיית' אלברטה
3sat

**3sat** הוא ערוץ טלוויזיה ציבורי שמשדר בשפה הגרמנית ומופץ ללא תשלום. הערוץ מופעל על ידי ZDF, ORF, ה-SRG SSR ו-ARD. המפעיל הבולט של הערוץ הוא ה-ZDF, ושידורי התחנה מתבצעים ממשרדי ZDF.

## היסטוריה
3sat הוקם על מנת לשדר תוכניות תרבות, במקור דרך השידור בלוויין. הערוץ נוסד על ידי ה-ZDF הגרמני, ה-ORF האוסטרי, ו-SRG SSR משווייץ. ZDF מוביל את השידורים אך ההחלטות מתקבלות במשותף על ידי הקואופרטיב.

בשנת 1990, DFF, ארגון שידור בגרמניה המזרחית הפך לחבר בקואופרטיב ונשקל שינוי שם של הערוץ ל-4sat, אך לבסוף הוחלט להותיר את השם הקודם על כנו. ב-31 בדצמבר 1991 בוטלה חברותו של DFF כחלק מפירוק הארגון, בהתאם לחוקי האיחוד הגרמני.

ב-1 בדצמבר 1993 הצטרף לקואופרטיב ARD, כשותף. זאת בעקבות הקמת ערוץ הלוויין של ARD, שנקרא Eins Plus. 

ב-2003 היה ערוץ 3sat זמין בקרב 40 מיליון משקי בית בגרמניה, אוסטריה ושווייץ, וב-85.5 מיליון משקי בית ברחבי אירופה. 

בשנת 2009 עמד נתח השוק של הערוץ על 1.1% בגרמניה, 1.2% בשווייץ ו-1.9% באוסטריה.

## 3sat HD
מאז 30 באפריל 2012 זמין הערוץ גם בפורמט HDTV, עם זאת בערוץ הודיעו מראש כי לא ניתן יהיה לשדר תוכן ב-HD בתחילת 2013 בשל עבודות השיקום. עד אז, בכל התוכניות ניתן היה לצפות באיכות HD, גם אם התוכן היה זמין באיכות זו. לאחר המעבר לפורמט תמונה של 720p שהושלם בראשית יוני 2013, הערוץ מסוגל לשדר תוכן בהפרדה גבוהה.

מאז 30 ביוני 2015, כחלק מהפסקת השידורים האנלוגיים ברשת הכבלים של Unitymedia, גם ערוץ 3sat HD משודר גם הוא.

## גלריה

קובץ:3 Sat Logo alt.svg|סמליל הערוץ מ-1 בדצמבר 1984 עד 1993
קובץ:2.3sat logo.svg|סמליל הערוץ החל מ-1993 ועד 31 במאי 2003 (ארבע הנקודות מייצגות את ARD, ZDF, ORF, ו-SRG SSR 
קובץ:3sat-Logo.svg|סמל הערוץ הנוכחי החל מ-1 ביוני 2003 (הצבע האדום מייצג את ארבעת המשדרים המפעילים את הערוץ)
קובץ:3sat HD.svg|סמל ערוץ ה-HD החל מ-30 באפריל 2012


## תוכניות
### תוכניות מגזין ודוקומנטריה
* ECO - מגזין עסקים שווייצרי
* זמן תרבות
* מאקרו-כלכלה בשבת (שישי, 21:00)
* ננו - מגזין מדעי (18:30 בימי חול)
* אוצרות העולם
* דוק - סרטים דוקומנטריים מכל רחבי העולם

### תרבות ומוזיקה
* פסטיבל 3sat
* פרס הקהל של 3sat
* מועדון ספרות
* פופ מסביב לשעון

## ראו גם
* Viasat 3
* Viasat 4
* ARD

## קישורים חיצוניים
* 

## הערות שוליים

קטגוריה:ערוצי טלוויזיה גרמניים
קטגוריה:יחסי אוסטריה–גרמניה
רונן פייגנבוים

**רונן פייגנבוים** (נולד ב-2 באפריל 1975) הוא כדורגלן עבר ישראלי ששיחק בעמדת הבלם.

## קריירה
פייגנבוים החל לשחק כדורגל במחלקת הנוער של הפועל תל אביב. בקבוצת הנוער של המועדון שיחק לצידם של לירן שטראובר ושרון מימר, וב-1992 זכה עמה בגביע המדינה לנוער. את הופעת הבכורה שלו במדי הקבוצה הבוגרת ערך ב-2 בינואר 1993. בסך הכל ערך שלוש הופעות ליגה במדי הפועל תל אביב.

בעונת 1995/1996 עבר פייגנבוים להפועל צפרירים חולון, ובתום עונת 1996/1997 ירד עם הקבוצה לליגת המשנה. בעונת 1997/1998 עבר למכבי הרצליה. בעונות 1998/1999 ו-1999/2000 שיחק במדי בני יהודה תל אביב, ולזכותו שער אחר במדי הקבוצה במסגרת גביע המדינה.

לקראת עונת 2000/2001 חזר לצפרירים חולון ושימש כקפטן הקבוצה. בתום העונה היה שותף לירידת הקבוצה לליגה הלאומית, ולאחר מכן לירידתה לליגה ארצית בעונת 2001/2002. כמה שעות לפני שהתברר שחולון תישאר לבסוף בליגה הלאומית (על חשבון הכח עמידר רמת גן שפשטה את הרגל), עבר פייגנבוים להפועל ירושלים.

בעונת 2003/2004 שיחק במדי הפועל נצרת עילית, ובעונה שלאחר מכן חתם במכבי אחי נצרת.

בשלהי הקריירה שיחק פייגנבוים בקבוצת מכבי עירוני קריית אתא מהליגה הארצית, ובשנת 2007 פרש ממשחק פעיל. בשנת 2010 חזר לשחק, ובמשך עונה אחת שיחק בבית"ר עירוני אריאל מליגה ג'.

בתחילת 2020 החל להשתתף בעונה העשירית של תוכנית המציאות "האח הגדול" והיה המודח הרביעי שלה.

שימש כמנכ"ל "אונליין tv", ערוץ טלוויזיה באינטרנט.

### נבחרת צעירה
פייגנבוים ערך חמש הופעות במדי נבחרת ישראל הצעירה. הופעת הבכורה שלו נערכה ב-26 במרץ 1996 במשחק ידידות נגד נבחרת קרואטיה, ואת שערו היחיד במדי הנבחרת כבש במשחק מול נבחרת טורקיה. פייגנבוים השתתף בשני משחקים במדי הנבחרת הצעירה במסגרת מוקדמות יורו 1998 עד גיל 21.

## חיים אישיים
רונן הוא בנו של כדורגלן העבר ומאמן הכדורגל שייע פייגנבוים. רונן שיחק תחת אביו בהפועל צפרירים חולון, מכבי הרצליה ובני יהודה, ואף שיתף עמו פעולה בעונה השלישית ובעונה ה-11 של תוכנית הריאליטי "גולסטאר".

## קישורים חיצוניים

## הערות שוליים

קטגוריה:בלמי כדורגל ישראלים
קטגוריה:כדורגלני מכבי הרצליה
קטגוריה:כדורגלני בני יהודה תל אביב
קטגוריה:כדורגלני הפועל תל אביב
קטגוריה:כדורגלני צפרירים חולון
קטגוריה:כדורגלני הפועל ירושלים
קטגוריה:כדורגלני הפועל נוף הגליל
קטגוריה:כדורגלני מכבי אחי נצרת
קטגוריה:כדורגלני מכבי עירוני קריית אתא
קטגוריה:משתתפי גולסטאר
קטגוריה:מתחרי האח הגדול (ישראל)
קטגוריה:ישראלים שנולדו ב-1975
הר נלסון (אלברטה)

**הר נלסון** (באנגלית: **Mount Nelson**) הוא הר הממוקם בסמוך לנחל לינקס, בשטח הפארק הלאומי ג'ספר בפרובינציית אלברטה שבקנדה.

גובהו של ההר 3,180 מטרים מעל פני הים, והוא חלק מרכס וינסטון צ'רצ'יל שבהרי הרוקי הקנדיים. ההר ממוקם 5 קילומטרים דרומית מזרחית להר פאלמר.

## היסטוריה
### מקור השם

שמו של הרכס ניתן לו על ידי ג'יי. מונרו ת'ורינגטון בשנת 1952, והוא נקרא על שם מטפס הרים אמריקאי ששם משפחתו נלסון, אשר נהרג בתאונת טיפוס ברכס הבוגאבוס.

### הטיפוס על ההר

הראשונים שטיפסו על ההר היו דייל אברסבאחר (Dale Ebersbacher), פרנסס אברבאחר (Frances Ebersbacher), ג'יל רוברטס (Gil Roberts), צ'אק וילטס (Chuck Wilts), ואלן וילטס (Ellen Wilts), בשנת 1951.

## קישורים חיצוניים

* הר נלסון באתר ממשלת קנדה
* הר נלסון באתר peakbagger
* הר נלסון באתר peakfinder
* תצלום לוויין ומידע גאוגרפי
* מפה טופוגרפית של אזור הר נלסון
* תחזית מזג אוויר עדכנית עבור הר נלסון
** מזג אוויר עדכני בהר נלסון - לפי גבהים
** סטטיסטיקות מזג אוויר עבור הר נלסון
## הערות שוליים

נלסון
נלסון
All I Wanna Do (שיר של שריל קרואו)

**All I Wanna Do** (תרגום לעברית: כל מה שאני רוצה לעשות) הוא שיר שבוצע על ידי הזמרת האמריקאית שריל קרואו בשנת 1994. השיר נכתב על ידי וין קופר, שריל קרואו, דייוויד ברוולד, ביל בוטרל, וקווין גילברט, עם מילים שאומצו משירו של קופר "fun" שכתב ב-1987. All I Wanna Do היה ללהיט פורץ דרך מתוך אלבום הבכורה של קרואו "Tuesday Night Music Club". השיר זכה בפרס הגראמי כהקלטת השנה לשנת 1995 וביצוע הפופ הנשי הטוב ביותר. השיר נחשב למצליח ביותר של קרואו בארצות הברית ושהה 6 שבועות. הוא הגיע למקום השני במצעד הבילבורד הוט 100, ולמקום הרביעי במצעד הסינגלים הבריטי.

השיר הופיע גם באלבום ההופעה החיה של קרואו "Sheryl Crow and Friends: Live from Central Park" שיצא בשנת 1999.

המילים נלקחו מתוך ספר שירה של וין קופר שבוטרל, המפיק של קרואו, גילה בחנות ספרים משומשת בפסדינה, קליפורניה.

קרואו השתמשה במילות השיר של קופר בשירה. על כך קיבל קופר תמלוגים נכבדים, ספר השירה שלו קיבל במה והוא הודפס העותקים רבים יותר, לאחר שבמקור הודפס ב-500 עותקים בלבד.

השורה הפותחת את השיר this ain't no disco (זה לא דיסקו), היא ציטוט מהשיר "life during wartime" של להקת Talking heads משנת 1979. גם השורה "It ain't no country club, either" מאזכרת אף היא חלק מהשיר (במקור נאמר "This ain't no Mudd Club").

## קליפ לשיר
את הקליפ לשיר ביים דייוויד הוגאן, אשר סיים גם את קליפ הבכורה של קרואו לשיר leaving las vegas. בקליפ מבצעת הזמרת ולהקתה את השיר המצולם בחשכת הלילה. הקליפ צולם ליד מבנה תיאטרון רוקסי בעיר קלארקסוויל, טנסי.

לקליפ שלי גרסאות. בגרסה המקורית מגולמת דמותו של בילי המוזכרת בשיר, על ידי השחקן גרגורי ספורלדר. הגרסה השנייה נעדרת את דמותו מופיעה בדי וי די "הלהיטים הגדולים" שהוציאה קרואו.

## רשימות כל הזמנים

## קישורים חיצוניים
* 
* מילות השיר באתר שירונט

## הערות שוליים

קטגוריה:שירים באנגלית
קטגוריה:שירים שהופקו על ידי ביל בוטרל
קטגוריה:שירים על אלכוהול
קטגוריה:שירים על בדידות
קטגוריה:שירים עם נושאים פמיניסטיים
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:זוכי פרס גראמי לביצוע הפופ הווקאלי הטוב ביותר של אישה
קטגוריה:שירי זהב בניו זילנד
קטגוריה:סינגלים בהוצאת פולידור רקורדס
קטגוריה:סינגלים בהוצאת A&M רקורדס
חיים מרדכי רוזנבוים

[ממוזער|280px|ציוני ה"דבר חיים" מנדבורנה, ובנו "הבאר יעקב", ב[הר הזיתים]]

רבי **חיים מרדכי רוזנבוים** (כ"ד באייר תרס"ג – ט"ו בטבת תשל"ח) מכונה ה"**דבר חיים**", היה האדמו"ר מנדבורנה.

## קורות חייו

נולד לרבי איתמר רוזנבוים, האדמו"ר הזקן מנדבורנה, ולמלכה, בשנת תרס"ג. גדל בטשערנוביץ ובגיל 15 התחתן עם הרבנית סימא רייזל בת דודו אחי אביו רבי אליעזר זאב רוזנבוים מקרעטשניף. התגורר בסיגט ואחר כך בסערט שברומניה. בשואה הוגלתה משפחתו מעיר לעיר בתנאים קשים. בהיותו בגטו דז'ורין כיהן בבית דין מיוחד להתרת עגונות. 

בהוראת אביו החל לכהן כאדמו"ר בשנת תרפ"ג. עלה לארץ ישראל בשנת תש"ז והתיישב בירושלים במעברת בית מזמיל. במלחמת העצמאות עבר ליפו. לאחר קום המדינה פתח שם רבי חיים מרדכי את חצרו והקים גם את ישיבת "מאמר מרדכי - נדבורנה". בשנת תש"י פתח בית מדרש בירושלים ברחוב עזרא שבשכונת הבוכרים. בשנת תש"כ עבר לבני ברק ופתח בית כנסת בשכונת גבעת רוקח במערב העיר. כמה בחורים מישיבת סלבודקה הסמוכה וכן אברכים ירושלמים היו לחסידיו. התפרסם כפועל ישועות ומחולל ניסים, יהודים רבים נהרו להתברך מפיו ונושעו על ידו.

בין חסידיו ותלמידיו נמנו אישים מפורסמים ובהם: הרב מנחם קליין רבה של פרנקפורט, הרב נתן נטע לנדמן רבה של חולון לשעבר, הרב צבי גלבשטיין רב קהילת בית וגן באלעד, הגבאי צדקה רבי זאב בורד, הסופר החסידי מרדכי גרליץ, הרב שמואל צבי קובלסקי רב ביהמ"ד סוכוטשוב, הרב חיים דוד קובלסקי ראש מאורות הדף היומי, הרב נחום רגוזניצקי ראש ישיבת מאורות התורה בטלז סטון.

## משפחתו
בניו:
*בנו רבי יעקב ישכר בער מילא את מקומו, והקים את "קריית נדבורנה" ובית המדרש הגדול של החסידות בבני ברק
*בנו הבחור יצחק אייזיק יהודה יחיאל שכונה 'אייזיקל' עלה באוניית המעפילים כנסת ישראל ונורה למוות על ידי הבריטים. כמו כן היו לו כמה ילדים שמתו בקטנותם.

חתניו:
*רבי דוד משה רוזנבוים מקרעטשניף, שהיה גיסו.
*רבי צבי הירש רוזנבוים מקרעטשניף-סיגעט, שהיה אחיינו.
*רבי אליעזר זאב מראחוב - רמת גן, שהיה בן דודו.

## חלקו במנהגי וניגוני נדבורנה
רבי חיים מרדכי הלחין כמה שירים המושרים עד היום בחצר חסידות נדבורנה. נוסח הדלקת נר חנוכה הנאמר כיום בחסידות נדבורנה הוא שילוב של הנוסח ששמע רבי חיים מרדכי מאביו רבי איתמר, ומחמיו אחי אביו רבי אליעזר זאב.

## לקריאה נוספת
*מכון דבר חיים, **אביהם של ישראל**, בעריכת חנוך ריגל, אדר ב' תשע"ו.
*יצחק אלפסי, **החסידות**, 1977, עמ' 45–50
*ספר דבר חיים באוצר החכמה

## הערות שוליים

קטגוריה:אדמו"רים ישראלים
קטגוריה:בני ברק: אדמו"רים
קטגוריה:תל אביב-יפו: אדמו"רים
חיים
חיים
קטגוריה:יהודים הקבורים בהר הזיתים: חלקות החסידים
קטגוריה:עולים לאחר מלחמת העולם השנייה
קטגוריה:ישראלים שנפטרו ב-1977
יחסי אנגולה–נמיביה

**יחסי אנגולה–נמיביה** הם היחסים הדו-צדדיים בין **[[אנגולה|רפובליקת אנגולה]]** לבין **[[נמיביה|רפובליקת נמיביה]]**.

## היסטוריה
ב-1999 חתמה נמיביה על הסכם הגנה הדדי עם שכנתה הצפונית אנגולה. ההסכם השפיע על מלחמת האזרחים באנגולה שהתקיימה באותה העת.
מפלגת השלטון בנמיביה "SWAPO" ביקשה לתמוך במפלגת "התנועה העממית לשחרור אנגולה" שהיא המפלגה השלטת באנגולה נגד תנועת המורדים "האיחוד לעצמאות מוחלטת של אנגולה". הסכם ההגנה אפשר לכוחות האנגולים להשתמש בשטח נמיבי כאשר תקפו את ארגון האיחוד לעצמאות מוחלטת של אנגולה בהנהגת ז'ונאס סאווימבי.

הברית בין "SWAPO" לתנועה העממית לשחרור אנגולה הוקמה עוד בשנות השישים, בעקבות רצונן של שתי התנועות להפיל משטרים קולוניאליסטים (האימפריה הפורטוגזית והאפרטהייד בדרום אפריקה). מלחמת העצמאות של נמיביה עלתה בקנה אחד עם מלחמת האזרחים באנגולה. באנגולה, תנועת השמאל "התנועה העממית לשחרור אנגולה" נלחמה בתנועה הימנית "האיחוד לעצמאות מוחלטת של אנגולה", אשר נתמכה על ידי דרום אפריקה. בנמיביה, "SWAPO", שהייתה אז תנועת מורדים, נאבקה על עצמאות מדרום אפריקה. מאחר ששתי התנועות היו שותפות לאידאולוגיה משותפת, ולשתיהן היה אויב משותף (דרום אפריקה), הן החליטו לשתף פעולה.

מלחמת האזרחים באנגולה גרמה למספר גדול של פליטים אנגולים שהגיעו לנמיביה. בשיאה בשנת 2001 היו בנמיביה מעל ל-30,000 פליטים אנגולים. לאחר שהמצב באנגולה נהיה טוב יותר, רבים מהפליטים האנגולים חזרו לארצם בעזרת נציבות האו"ם לפליטים, ובשנת 2004 נותרו בנמיביה רק 12,600 פליטים אנגולים. רבים מהם מתגוררים במחנה הפליטים "אוסיר" שליד אוטג'יוורונגו.

## יחסים דיפלומטים
אנגולה מחזיקה בשגרירות בוינדהוק ובשתי קונסוליות נוספות בנמיביה. מאידך, נמיביה מחזיקה בשגרירות בלואנדה ובשלוש קונסוליות נוספות באנגולה.

## ראו גם
*יחסי אנגולה-זימבבואה

## הערות שוליים

קטגוריה:ערכים ללא קטגוריות פיזיות - יחסי חוץ
מוקצה מחמת מצווה

**מוקצה מחמת מצווה** הוא דין בהלכות מוקצה. על פי דין זה, חפץ שייוחד על ידי אדם לשימוש של מצווה ומחמת כך נאסר בהנאה, הופך ל'מוקצה' ונאסר בטילטול בשבת, ודינו כמוקצה מחמת גופו.

## טעמו ומקורו
מקורו איסור מוקצה זה הוא מדברי התלמוד במסכת שבת, שם נאמר שאף לדעת רבי שמעון שמקל בדיני 'מוקצה', מתקיים דין מוקצה מחמת מצווה:

טעם הדבר הוא שחפצי מצווה נחשבים מוקצים הוא שמאחר שחפצים אלו אסורים בהנאה, אין להם שימוש המותר בשבת, ולכן האדם מקצה את דעתו משימוש בחפץ.

## דוגמאות
כל חפץ המיוחד לשימוש של מצווה, כגון: סכך, דפנות, וארבעת המינים, וכן קישוטי הסוכה, נחשבים 'מוקצה מחמת מצווה', וכל זמן שאסור להשתמש בהם לשימוש אחר, החפץ נחשב 'מוקצה', ונאסר אף בטלטול בשבת ויום טוב.

## תנאי
אם אדם התנה בערב החג ואמר: "אני מתנה שאינני מסלק את דעתי מנויי הסוכה כל בין השמשות של ערב החג, ואהנה מהם מתי שארצה", אז הוא רשאי ליהנות מהם בכל עת, כיוון שלא נעשו מוקצה בבין השמשות בערב החג, ולכן יהיו מותרים גם בטלטול בשבת.

קטגוריה:מוקצה
ריצ'רד טוד

**ריצ'רד טוד** (באנגלית: **Richard Andrew Palethorpe Todd **, 11 ביוני 1919 - 3 בדצמבר 2009) היה שחקן תיאטרון וקולנוע בריטי.

## קורות חיים
טוד נולד בדבלין ובגיל צעיר עבר עם משפחתו לדבון והחל ללמוד באקדמיה הצבאית המלכותית בסנדהרסט לקראת קריירה צבאית, אך עזב אותה והחל ללמוד משחק. הוא החל להופיע במספר הצגות ובתפקידים קטנים במספר סרטי קולנוע.

### מלחמת העולם השנייה
ב-1941 התגייס לצבא הבריטי, קיבל דרגת קצונה, ושירת כצנחן בדיוויזיה המוטסת השישית.

ב-6 ביוני 1944 הוא השתתף כקפטן בפלישה לנורמנדי (מבצע אוברלורד). הגדוד בו שירת צנח בלילה בנורמנדי ונע לעבר גשר פגסוס. שם חבר לכוח בריטי בפיקוד מייג'ור ג'ון הווארד, וביחד הם הדפו מספר התקפות של הצבא הגרמני. בסרט היום הארוך ביותר הוא שיחק את תפקידו של מייגור ג'ון הווארד. 

הוא השתחרר מהצבא ב-1946. ב-1993 הוענק לו עיטור מסדר האימפריה הבריטית (OBE).

### קריירת משחק
ב-1949 הופיע בסרט המלחמה "הלב הנמהר", לצידם של רונלד ריגן ופטרישה ניל והיה מועמד לפרס אוסקר לשחקן הטוב ביותר. הקריירה שלו פרחה ועד סוף שנות ה-60 הוא היה אחד השחקנים המצליחים בבריטניה.

ב-1950 הופיע בסרטו של אלפרד היצ'קוק "פחד במה", לצידן של מרלן דיטריך וג'יין ויימן.

הוא הוזמן להוליווד ושיחק בסרט "הברק מכה פעמיים". ב-1952 שיחק בסרט "רובין הוד ואנשיו" של אולפני דיסני. ב-1953 שיחק בסרט רוב רוי הפרחח בתפקיד רוב רוי. ב-1955 שיחק בסרט "אדם בשם פיטר" בבימויו של הנרי קוסטר.

סרטו המוצלח ביותר הוא פורצי הסכרים משנת 1955, בו שיחק את התפקיד הראשי של מפקד מבצע נזיפה להפצצת סכרי הרוהר, גאי גיבסון.

ב-1955 השתתף בסרט המלחמה "השישה ביוני" לצידם של רוברט טיילור ודנה ווינטר, לפי ספרו של ליונל שפירו. בשנת 1958 שיחק בסרט "כוונה להרוג".

ב-1961 השתתף בתפקיד ראשי בסרט המלחמה "הארוך השמן והגוץ" לצידם של ריצ'רד האריס ולורנס הארווי.

ב-1962 השתתף בסרט היום הארוך ביותר בו שיחק את תפקידו של מייגור ג'ון הווארד בקרב בו השתתף עצמו במלחמת העולם השנייה בפלישה לנורמנדיה. וב-1965 בסרט "מבצע חץ מקשת".

לקראת סוף שנות ה-60 דעכה הקריירה שלו, והוא הופיע בעיקר בסדרות טלוויזיה ובתיאטרון.

טוד היה נשוי ארבע פעמים והיו לו חמישה ילדים. שניים מהם התאבדו והוא נקבר ביניהם.

## קישורים חיצוניים

* ריצ'רד טוד, באתר ww2graves
* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה בריטים
קטגוריה:קצינים בריטים במלחמת העולם השנייה
קטגוריה:אגדות דיסני
קטגוריה:בריטים שנולדו ב-1919
קטגוריה:בריטים שנפטרו ב-2009
אבו יוסוף

**אבו יוסוף יעקוב בן אבראהים אל-אנסארי** (בערבית: **أَبُو يُوسُفَ يَعْقُوبُ بْنُ إِبْرَاهِيمَ الْأَنْصَارِيُّ**, בתעתיק מדויק: **אבו יוסף יעקוב בן אבראהים אלאנצארי**; 735–798 לספירה), הידוע בשם **אבו יוסוף** (בערבית: **أَبُو يُوسُفَ**), היה מתלמידיו הבולטים של האימאם אבו חניפה ובין תאבעו א-תאבעין הבולטים. הוא הוביל את התפשטות האסכולה החנפית ברחבי העולם, הן באמצעות כתביו והן באמצעות משרות המפתח והתפקידים הבכירים במערכות הממשל והביורוקרטיה בהם החזיק במהלך חייו. שימש כשופט העליון תחת שלטונו של הארון א-רשיד. כתב רבות בתחום מדעי המדינה בראי האסלאם.

## קורות חייו
אבו יוסוף חי בכופה ובגדאד, עיראק של היום, במהלך המאה ה-8. על פי מסורות שונות, הוא גדל בתנאים של עוני, אך ניחן בתשוקה עזה לידע. אמו התנגדה לשאיפות האקדמיות שלו, והתעקשה שירכוש מקצוע כדי שיוכל לתרום לפרנסת המשפחה. ישנן עדויות שגורסות כי הוא אכן מילא את משאלותיה של אימו, אך לצד זה לא זנח את לימודיו האקדמאים. כישוריו האינטלקטואלים, לצד נחישותו והתמדתו, הובילו את אימאם אבו חניפה להבחין בו, ולאמץ אותו כחניכו. כך הפך לתלמיד המצטיין שלו, ממשיך דרכו, מפיץ משנתו, וזה אשר היה יותר מכל אחראי על קידום האסכולה החנפית בעולם, אסכולה שעד היום הזה (2018) היא אסכולת ההלכה הגדולה בעולם האסלאמי.

אבו יוסוף תואר כאישיות בעלת כישורי למידה יוצאי דופן, אשר לא חדל מעולם להעשיר את הידע שלו, ולהעמיק את הבנתו בעולם המשפטים וההלכה האסלאמית.

אבו יוסוף חי בכופה עד למינויו כשופט, ולאחר מכן כשופט העליון בבגדאד, על ידי הארון א-רשיד. הוא החזיק במשרתו כשופט העליון עד לפטירתו בשנת 798.

## משנתו
משנתו של אבו יוסוף נשענת ומתבססת ברובה על זאת של מורהו, אבו חניפה. כתביו ותפקידיו בתחום הפוליטיקה, אפשרו לו לקדם את האסכולה החנפית ברחבי העולם האסלאמי. אף על פי שרוב פסיקותיו נשענות על הגותו של מורו, היו מספר עניינים שבהם חלק אבו יוסוף על אבו חניפה. אבו יוסוף התבסס על החדית' יותר מאשר מורהו, מכיוון שבזמנו כבר היו יותר מסורות מאומתות.  מתח ביקורת על השימוש המופרז, לדעתו, של אבו חניפה בלוגיקה. עם זאת, הוא צידד בשימוש מבוקר בלוגיקה בתהליך פסיקת ההלכה.

משנתו של אבו יוסוף בולטת בעומק אליו הוא הגיע בתחומי הכלכלה ומדע המדינה.

## כתביו
עיקר כתיבתו של אבו יוסוף היא אודות התחומים של ההלכה האסלאמית, משפטים ומדעי המדינה. בין חיבוריו הבולטים ביותר:
* **כתאב אל-ח'ראג**' (בערבית: كتاب الخراج): יצירתו המפורסמת ביותר, אשר עוסקת בנושאים של כלכלה מדינית. הספר הוכן בעבור הממשל.
* **כתאב אל-אַאת'אר** (בערבית: كتاب الآثار): אוסף של חדית'ים.
* **כתאב אח'תלאף אבי חניפה ואבן אבי לילא** (בערבית: اختلاف أبي حنيفة وابن أبي ليلى): אחד הספרים הראשונים אשר דנים במחלוקות הלכתיות.
* **כתאב א-רד עלא סיר אל-אוזאעי** (בערבית: الرد على سير الأوزاعي): ספר אשר נכתב כתגובה לגישה השיפוטית של פוסק ההלכה עבד א-רחמן אל-אוזאעי.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מלומדים מוסלמים סונים
קטגוריה:ילידי 731
קטגוריה:נפטרים ב-798
הר סמיית' (פיג'י)

**הר סמיית' **(באנגלית: **Mount Smythe**) הוא הר באי ויטי לוו שבפיג'י.

גובהו של ההר 354 מטרים מעל פני הים. ההר ממוקם 25 קילומטרים מערבית לסובה, בירת פיג'י.

## קישורים חיצוניים
* תצלום לוויין של אזור ההר
* תצלום לוויין ומידע על הר סמיית'
* תצלום לוויין ומידע גאוגרפי
* מפה טופוגרפית של אזור הר סמיית'

## הערות שוליים

סמיית'
ג'ורדן פיל

**ג'ורדן פיל** (באנגלית: **Jordan Peele**; נולד ב-21 בפברואר 1979) הוא שחקן, קומיקאי, תסריטאי ובמאי קולנוע אמריקאי.

ב-2017 יצא לאקרנים סרט הבכורה שלו כבמאי, "תברח" לו כתב את התסריט והיה שותף להפקתו. הסרט זכה להצלחה רבה בקופות ובביקורות וזיכה את פיל בפרסים רבים, בהם פרס אוסקר לתסריט המקורי הטוב ביותר, שני פרסי אינדפנדנט ספיריט לסרט ולבמאי הטובים ביותר ולמועמדות לפרס אוסקר כבמאי וכמפיק. הוא זכה יחד עם שותפו קיגן-מייקל קי בפרס פיבודי על תוכנית הטלוויזיה "Key & Peele" ששודרה בקומדי סנטרל בשנים 2012–2015.

## ביוגרפיה
פיל נולד בעיר ניו יורק בן לאב אפרו-אמריקאי ואם לבנה.

את קריירת המשחק החל כקומיקאי במופעי אימפרוביזציה בשיקגו ובתוכנית המערכונים מד טי.וי שם שיתף פעולה עם עמיתו קיגן-מייקל קיי. השניים יצרו את תוכנית המערכונים "Key & Peele" ששודרה בערוץ קומדי סנטרל בשנים 2012–2015 וזיכתה אותם ב-2013 בפרס פיבודי. ב-2016 הפיקו השניים את סרט הקומדיה "קיאנו" בו גם שיחקו בתפקידים הראשיים.

פיל השתתף בדיבוב מספר סדרות וסרטים, בהם "ההמבורגרים של בוב", "פה גדול", "קפטן תחתונים: הסרט" ו"חסידודס".

ב-2017 ערך את הבכורה שלו כבמאי קולנוע בסרט האימה "תברח" לו כתב את התסריט והפיק בשיתוף חברת בלאמהאוס הפקות. הסרט שהופק בתקציב של 4.5 מיליון דולר בלבד זכה להצלחה קופתית עם הכנסות של מעל 255 מיליון דולר. פיל זכה לשבחים ופרסים רבים על עבודתו כתסריטאי ובמאי.

סרטו השני של פיל כבמאי, "אנחנו", שהוא סרט אימה שכתב והפיק, הופיע בבכורה עולמית ב-8 במרץ 2019.

באפריל 2018, יצר פיל ביחד עם מנכ"ל באזפיד ג'ונה פרטי סימולציית דיפ-פייק ויראלית של אובמה בה הוא מסביר על הסכנה של פייק ניוז.

בשנת 2021 החל לצלם את סרטו החדש "אין מצב"; מותחן פסיכולוגי בכיכובם של דניאל קלויה, קיקי פאלמר וסטיבן יאון; הסרט עלה לאקרנים בהפצתה של סרטי יוניברסל ב-22 ביולי 2022.

בשנת 2022 פיל תרם את קולו לסרט האנימציה "ונדל וויילד" לו כתב גם את התסריט לצד הנרי סליק שביים את הסרט.

## אקטיביזם
באוקטובר 2023, פיל, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

## חיים אישיים
ב-2013 החל לנהל מערכת יחסים עם צ'לסי פרטי. השניים התארסו בנובמבר 2015. ב-26 באפריל 2016 הודיעה פרטי כי השניים נישאו בטקס קטן. ב-2017 נולד לשניים בן.

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:במאי קולנוע אמריקאים
קטגוריה:תסריטאי קולנוע אמריקאים
קטגוריה:חקיינים אמריקאים
קטגוריה:מדבבים אמריקאים
קטגוריה:זוכי אוסקר: התסריט המקורי הטוב
קטגוריה:זוכי פרס גות'הם
קטגוריה:אמריקאים שהופיעו ברשימת טיים 100
קטגוריה:בוגרי שרה לורנס קולג'
קטגוריה:אמריקאים שנולדו ב-1979